Document ID: /roh_data/filtered/fineweb-2-filterrobots_roh.jsonl.gz/26867

- Il tribunal da la Communitad europeica fraina l'UE. Parts da la cunvenga da commerzi liber cun il Singapur dovrian il consentiment dals stadis commembers.
- Da princip stoppian tut ils parlaments naziunals ratifitgar cunvegnas da commerzi cumplexas.
L’UE na duai betg concluder sulettamain cunvegnas da commerzi internaziunalas cumplitgadas. En in’expertisa ha il tribunal europeic fatg via per in dretg da veto dals singuls stadis commembers.
La cumissiun da l’UE era da l’avis che mo il parlament da l’UE e las regenzas dals stadis commembers stoppian approvar talas cunvegnas, dentant betg ils parlaments naziunals. Questa valitaziun dal tribunal europeic vala sco cas da precedenza.
L’onn passà aveva la cunvegna da commerzi liber cun il Canada – CETA – bunamain fatg naufragi pervi da la resistenza da la Vallonia en Belgia.
RR novitads 14:00